सन् २०११ मा विश्वकप छनोटअन्तर्गत जोर्डनसँगको पहिलो लेगमा ९–० ले पराजित भएपछि नेपाली टोलीको प्रदर्शनको निकै आलोचना भएको थियो। त्यही छनोटको दोस्रो लेग काठमाडौंमा हुँदा भने १–१ को बराबरीमा टुंगिएको थियो। तर, एन्फाले पहिलो लेग र दोस्रो लेगको अन्तर कसरी त्यस्तो आयो भन्नेमा गम्भीरतापूर्वक समीक्षा गरेन। अनुसन्धानमा संलग्न प्रहरी अधिकारीका अनुसार त्यही बेलादेखि नेपाली टोलीका खेलाडीमाथि सुरक्षा निगरानी बढाइएको थियो। निगरानीका क्रममा केही खेलाडीको नाममा केही मनी ट्रान्सफरहरूबाट पैसा आउने गरेको देखियो। त्यसपछि प्रहरीले अनुसन्धान तीव्र बनाएको थियो।
